తంగ్‌మార్గ్

తంగ్‌మార్గ్ భారతదేశం, జమ్మూ కాశ్మీర్‌ రాష్ట్రం, బారాముల్లా జిల్లాలోని పట్టణం. 2014 నాటికి, ఈ నగరం 100కి పైగా సమీప గ్రామాలకు కేంద్రంగా ఉంది. తంగ్‌మార్గ్‌ను గుల్‌మార్గ్ గేట్ అని కూడా అంటారు. తంగ్‌మార్గ్‌ను షెన్ కౌల్ అని కూడా పిలుస్తారు. తంగ్‌మార్గ్ ట్రౌట్ చేపలకు కూడా ప్రసిద్ధి చెందింది.
 భౌగోళికం 
తంగ్‌మార్గ్ నగరం 75.36679 రేఖాంశం, 33.80405 అక్షాంశం వద్ద ఉంది.https://indiamapia.com› Baramulla Tangmarg Pin Code, Tangmarg, Baramulla Map.  తంగ్‌మార్గ్‌లో డ్రంగ్, గుల్‌మార్గ్, బదెర్‌కూట్, జంద్‌పాల్, గోగల్దారా, నిగ్లీ నుల్లా, బాబా రేషి వంటి అనేక పర్యాటక ప్రదేశాలు ఉన్నాయి. ఇది చల్లని నీరు, భారీ హిమపాతం, పర్యాటకానికి ప్రసిద్ధి చెందింది. ఇది శ్రీనగర్ నుండి 39 కి.మీ (24 మైళ్ళు) దూరంలో ఉంది.
 రవాణా 
తంగ్‌మార్గ్, శ్రీనగర్ నుండి 38 కి.మీ (24 మైళ్ళు) దూరంలో ఉంది, రోడ్డు మార్గంలో ప్రయాణ సమయం సుమారు 90 నిమిషాలు, శ్రీనగర్ విమానాశ్రయం 49 కి.మీ (30 మైళ్ళు) దూరంలో ఉంది, ఇక్కడి నుండి బస్సు లేదా టాక్సీ ద్వారా తంగ్‌మార్గ్ చేరుకోవచ్చు. 
 చరిత్ర 
తంగ్‌మార్గ్ చరిత్ర మొఘల్ కాలం నాటిది. ఇది గుల్‌మార్గ్‌కి గేట్‌వేగా ఉపయోగించబడింది. స్థానిక మాండలికం నుండి సాహిత్యపరంగా తంగ్‌ అంటే పియర్, మార్గ్ అంటే పచ్చికభూమి అని అర్ధం. ఇక్కడి పరిసరాల్లో అనేక పియర్ చెట్లు ఉండడం వలన దీనికి తంగ్‌మార్గ్ అనే పేరు వచ్చింది. 
 విద్య, ఆరోగ్యం 
అన్ని ప్రధాన గ్రామాలలో అనుబంధ ప్రాథమిక ఆరోగ్య కేంద్రాలతో తంగ్‌మార్గ్ లో ఆసుపత్రి ఉంది. ఫాజిల్ కాశ్మీరీ మెమోరియల్ ప్రాథమిక పాఠశాలతో సహా 5 ప్రాథమిక పాఠశాలలు తంగ్‌మార్గ్ లో ఉన్నాయి. చండిలోరాలో 2011-12లో ప్రభుత్వ డిగ్రీ కళాశాల స్థాపించబడింది.  
 భాష 
తంగ్‌మార్గ్‌లోని గ్రామాలలో కాశ్మీరీ ప్రధానమైన భాష. కాశ్మీరీ తర్వాత ఎక్కువగా మాట్లాడే భాష ఉర్దూ. పహారీ భాష ఈ ప్రాంతంలో మాట్లాడే మరొక ముఖ్యమైన భాష.   
మూలాలు

వర్గం:జమ్మూ కాశ్మీరు
వర్గం:బారాముల్లా జిల్లా
వర్గం:జమ్మూ కాశ్మీర్ పర్యాటక ప్రదేశాలు